અધિકૃત રીપોર્ટ અનુસાર દિવ્યા ભારતીનો દારૂણ અંત એ એક ભુલથી થયેલો અકસ્માત હતો.પણ આજે પણ ઘણાં લોકો આ વાતને માનવાને તૈયાર નથી.કેટલાકના મતાનુસાર આ આત્મહત્યા હતી તો અમુક ધારણા એવી પણ છે કે આની પાછળ એમના પતિ સાજિદનો હાથ હતો!મુંબઇ પોલીસે ઘણી મથામણ કરવા છતાં કોઇ અસામાન્ય ઘટના સાબિત થાય તેવો પુરાવો હાથ નહોતો લાગ્યો.૧૯૯૮માં તેણે આ કેસ બંધ કરીને આ એક અકસ્માત હોવાનું તારણ કાઢેલું પણ એ છતાં આજે ઘણા લોકો માને છે કે તથ્ય કાંઇક અલગ છે.